TCAPโชว์กำไร Q3 พุ่ง 53.56%
TCAPโชว์กำไรไตรมาสสาม&nbsp; 1.5พันล้านพุ่ง 53.56 %
20 ต.ค. 2553

TCAPโชว์กำไรไตรมาสสาม  1.5พันล้านพุ่ง 53.56 % 
นายสมเจตน์   หมู่ศิริเลิศ     กรรมการผู้จัดการใหญ่ บริษัท ทุนธนชาต(TCAP)เปิดเผยว่า งวดไตรมาส 3ปี 2553 บริษัทและบริษัทย่อยมีกำไรสุทธิรวม 1,537.99 ล้านบาท มีกำไรสุทธิต่อหุ้น 1.2 บาท เพิ่มขึ้น 53.56 % จากงวดเดียวกันของปีก่อนที่มีกำไรสุทธิ  1001.54 ล้านบาทมีกำไรสุทธิต่อหุ้น 0.78 บาทสำหรับงวด 9เดือนมีกำไรสุทธิ 4,249.90 ล้านบาท มีกำไรสุทธิต่อหุ้น 3.33 บาทเพิ่มขึ้น 7.98%  จากงวดเดียวกันของปีก่อนที่มีกำไรสุทธิ 3,935.78 ล้านบาทมีกำไรสุทธิต่อหุ้น 3.07 บาท 
อย่างไรก็ตาม จากการประสบความสำเร็จในการเข้าซื้อกิจการธนาคารนครหลวงไทย  ในไตรมาส 2 ปี 2553ทำให้ธนาคารธนชาตมีสัดส่วนการถือหุ้นในธนาคารนครหลวงไทยถึง  99.24  % ซึ่งทำให้ในไตรมาส 3 นี้ บริษัท ทุนธนชาตและบริษัทย่อย สามารถรับรู้ผลการดำเนินงานของธนาคารนครหลวงไทยในสัดส่วนที่เพิ่มขึ้นจากไตรมาสที่ผ่านมา  ส่งผลให้ บริษัทฯและบริษัทย่อยมีการเติบโตของสินทรัพย์เพิ่มสูงขึ้นอย่างมากเมื่อเทียบกับสิ้นปีที่ผ่านมา โดย ณ สิ้นเดือนกันยายน 2553 บริษัทฯ และบริษัทย่อยมีสินทรัพย์รวมจำนวน 845,251 ล้านบาท เพิ่มขึ้น 385,286 ล้านบาท หรือ  83.8  % นอกจากการเติบโตของสินทรัพย์แล้ว จากการเข้าซื้อหุ้นสามัญของธนาคารนครหลวงไทย ทำให้เงินให้สินเชื่อของบริษัทฯและบริษัทย่อยมีการกระจายตัวมากขึ้น โดยมีสัดส่วนของสินเชื่อรายย่อยต่อสินเชื่อธุรกิจและสินเชื่อวิสาหกิจขนาดย่อม ที่เปลี่ยนไปจากเดิมที่  79 %  ต่อ 21  ณ สิ้นปี 2552 เป็น  56 % ต่อ 44 ทำให้ผลกระทบจากความผันผวนของอัตราดอกเบี้ยไม่ส่งผลกระทบต่อบริษัทฯและบริษัทย่อย เหมือนเช่นที่ผ่านมา ซึ่งจะส่งผลดีให้กับบริษัทฯและบริษัทย่อย ที่จะยังคงสามารถรักษาส่วนต่างอัตรา ดอกเบี้ยไว้ได้ในช่วงภาวะดอกเบี้ยขาขึ้น